Ferdinand Hiller

Ferdinand Hiller (1811-1885) var en tysk komponist, dirigent og musikkpedagog.


== Liv og virke ==
Hillers første lærer var Aloys Schmitt. Da Hiller var ti år, sendte den velstående faren ham til Weimar for opplæring hos Johann Nepomuk Hummel, en av tidas mest berømte pianister. Som femtenåring i 1827 foretok Hiller en reise sammen med Hummel til Wien, der de avla den døende Beethoven en visitt.  Hos Hummel fikk Hiller stor framgang hos som pianist, men han valgte likevel å konsentrere seg om komposisjon.
Hiller skrev blant annet mellomaktmusikk for Friedrich Schillers Maria Stuart, noe som førte til at han kom i kontakt med Johann Wolfgang von Goethe.
Fra 1829 til 1836 bodde Hiller Paris. Han sto blant annet for den første oppføringen av Beethovens Klaverkonsert nr. 5 i Ess-dur, op. 73 i Paris. Den 8. januar 1839 oppførte han sin opera La Romilda i Milano. Oratoriet Die Zerstörung Jerusalems, som regnes som hans beste verk, ble skrevet på denne tida. Takket være en invitasjon fra sin venn Mendelssohn kunne han med stor suksess uroppføre oratoriet i Leipzig den 2. april 1840. Senere holdt han en konsertserie med Gewandhausorkesteret.
Hiller førte opp to ytterlige operaer, Der Traum og Konradin, henholdsvis i 1845 og i 1847, begge i Dresden. Han var dirigent i Düsseldorf fra 1847 og fra 1850 i Köln, og ledet Opéra Italien i Paris i 1851 og 1852. Som leder av Gürzenich-Orchester og Kölns musikkonservatorium ble han en autoritet. Fra 1853 var han tolv ganger ansvarlig festspilleder av Niederrheinisches Musikfest. Han pensjonerte seg i 1884 og døde 73 år gammel.
Frédéric Chopin dediserte Nocturne op. 15 (1833) til Hiller med teksten À Monsieur F. Hiller.


== Elever ==
Joseph Brambach (1833–1902)
Max Bruch (1838–1920)
Julius Buths (1851–1920)
Frederick Corder (1852–1932)
Engelbert Humperdinck (1854–1921)


== Verk i utvalg ==


=== Sceneverk ===
La Romilda (Gaetano Rossi), op.ser. (uroppført 8. januar 1839 i Milano)
Der Traum der Christnacht (Carl Gollmick), 3 akter (uroppført 9. april 1845 i Dresden)
Konradin (Robert Reinick) (uroppført 13. oktober 1847 i Dresden)
Der Advokat (Roderich J. Benedix), komisk opera i 2 akter (uroppført 21. desember 1854 i Köln)
Die Katakomben (Hartmann), opera seria i  3 akter (uroppført 15. februar 1862 i Wiesbaden)
Der Deserteur (Ernst Pasqué), opera seria i 3 aktre (uroppført 17. februar 1865 i Köln)


=== Verk for klaver og orkester ===
Klaverkonsert no. 1, f-moll op. 5
Klaverkonsert no. 2, fiss-moll, op. 69
Klaverkonsert no. 3, Ass-dur «Concerto espressivo» op. 170


=== Annet ===
Die Zerstörung Jerusalems (oratorium)


== Referanser ==


== Kilder ==
(de) Robert Eitner: «Hiller, Ferdinand von». I Allgemeine Deutsche Biographie (ADB). Bind 50, Duncker & Humblot, Leipzig 1905, s. 339–341.
(de) Rudolf Bockholdt: «Hiller, Ferdinand von.» I Neue Deutsche Biographie (NDB). Bind 9, Duncker & Humblot, Berlin 1972, ISBN 3-428-00190-7, s. 152 f. (digitalisering).


== Eksterne lenker ==
(en) Ferdinand Hiller – kategori av bilder, video eller lyd på Commons(de) Verk av og om Ferdinand Hiller i katalogen til det tyske nasjonalbiblioteket
(de) Verk av og om Ferdinand Hiller i Deutsche Digitale Bibliothek
Biografi med bilder og musikkeksempler
Verkfortegnelse på Klassika
(en) Fritt tilgjengelige noter av Ferdinand Hiller i International Music Score Library Project